ปภ. รายงานเกิดวาตภัยในพื้นที่ 16 จังหวัด ประชาชนได้รับผลกระทบ 653 หลังคาเรือน ปัจจุบันสถานการณ์คลี่คลายแล้วทุกจังหวัด
กรมป้องกันและบรรเทาสาธารณภัย (ปภ.) รายงานจากสถานการณ์บริเวณความกดอากาศสูงจากประเทศจีนแผ่ลงมาปกคลุมภาคตะวันออกเฉียงเหนือและทะเลจีนใต้ ประกอบกับมีลมใต้และลมตะวันออกเฉียงใต้พัดนำความชื้นจากทะเลจีนใต้เข้ามาปกคลุมภาคเหนือ ภาคตะวันออกเฉียงเหนือ ภาคกลางและภาคตะวันออก ในห้วงวันที่ 1 มีนาคมที่ผ่านมาถึงปัจจุบัน (7 มี.ค.64) ส่งผลให้เกิดพายุฝนฟ้าคะนองและลมกระโชกแรงในพื้นที่ 16 จังหวัด ได้แก่ แพร่ สุโขทัย พิษณุโลก กำแพงเพชร พิจิตร อุทัยธานี หนองคาย อุดรธานี หนองบัวลำพู นครพนม ขอนแก่น กาฬสินธุ์ ชัยภูมิ ศรีสะเกษ นครราชสีมาและปราจีนบุรี รวม 36 อำเภอ 66 ตำบล 148 หมู่บ้าน ประชาชนได้รับผลกระทบ 653 หลัง วัด 1 แห่ง และโรงเรียน 1 แห่ง ไม่มีผู้ได้รับบาดเจ็บและเสียชีวิต ปัจจุบันสถานการณ์คลี่คลายแล้วทุกจังหวัด กรมป้องกันและบรรเทาสาธารณภัยได้ประสานจังหวัด องค์กรปกครองส่วนท้องถิ่น และหน่วยงานที่เกี่ยวข้องเร่งให้การช่วยเหลือผู้ประสบภัย โดยสำรวจและประเมินความเสียหายเพื่อดำเนินการช่วยเหลือตามระเบียบกระทรวงการคลังฯ ต่อไป ประชาชนสามารถแจ้งเหตุและขอความช่วยเหลือโดยด่วนทั้งทางไลน์ “ปภ.รับแจ้งเหตุ1784” และสายด่วนนิรภัย 1784 ตลอด 24 ชั่วโมง รวมถึงสำนักงานป้องกันและบรรเทาสาธารณภัยจังหวัด...